open-index/open-wikipedia-markdown huggingface dataset:
Anne Eugénie Blanchard

**Anne Eugénie Blanchard** (født 16. februar 1896 i Merlet, Frankrike, død 4. november 2010) var en av verdens eldste personer. 

Hun var 114 år og 261 dager gammel og dermed den eldste levende personen på tidspunktet for hennes død i november 2010. Hun ble den anerkjente tittelholderen av verdens eldste person og sto oppført i Guinness rekordbok da den tidligere tittelholderen, den japanske Kama Chinen døde 2. mai 2010. Hun ble nonne i mai 1923 og senere bodde hun alene sammen med katten sin helt til hun flyttet til et sykehjem i 1980 på grunn av sviktende helse i en alder av 84 år. 

Blanchard ble beskrevet som generelt i god helse i sine siste år, til tross for tapet av syn og evnen til å snakke. Hun døde i Saint Barth's, 4. november 2010, i en alder av 114 år. Hun ble etterfulgt som den eldste verifiserte personen i verden av brasilianske Maria Gomes Valentim. 

## Se også
* Superhundreåring

## Referanser
Montreuil

**Montreuil** er navet eller deler av navnet på flere franske kommuner:

* Montreuil (Eure-et-Loir), i departementet Eure-et-Loir 
* Montreuil (Pas-de-Calais), eller Montreuil-sur-Mer, i departementet Pas-de-Calais
* Montreuil (Seine-Saint-Denis), eller Montreuil-sous-Bois, i departementet Seine-Saint-Denis 
* Montreuil (Vendée), i departementet Vendée 

* Montreuil-au-Houlme, i departementet Orne
* Montreuil-aux-Lions, i departementet Aisne
* Montreuil-Bellay, i departementet Maine-et-Loire
* Montreuil-Bonnin, i departementet Vienne
* Montreuil-des-Landes, i departementet Ille-et-Vilaine
* Montreuil-en-Auge, i departementet Calvados
* Montreuil-en-Caux, i departementet Seine-Maritime
* Montreuil-en-Touraine, i departementet Indre-et-Loire
* Montreuil-Juigné, i departementet Maine-et-Loire
* Montreuil-la-Cambe, i departementet Orne
* Montreuil-l'Argillé, i departementet Eure
* Montreuil-le-Chétif, i departementet Sarthe
* Montreuil-le-Gast, i departementet Ille-et-Vilaine
* Montreuil-le-Henri, i departementet Sarthe
* Montreuil-Poulay, i departementet Mayenne
* Montreuil-sous-Pérouse, i departementet Ille-et-Vilaine
* Montreuil-sur-Barse, i departementet Aube
* Montreuil-sur-Blaise, i departementet Haute-Marne
* Montreuil-sur-Brêche, i departementet Oise
* Montreuil-sur-Epte, i departementet Val d'Oise
* Montreuil-sur-Ille, i departementet Ille-et-Vilaine
* Montreuil-sur-Loir, i departementet Maine-et-Loire
* Montreuil-sur-Lozon, i departementet Manche
* Montreuil-sur-Maine, i departementet Maine-et-Loire
* Montreuil-sur-Thérain, i departementet Oise
* Montreuil-sur-Thonnance, i departementet Haute-Marne

## Annet
* Montreuil (kloster), et Cistercienserordenen nonnekloster i Picardie, tidligere kjent som **Montreuil-les-Dames** eller **Montreuil-en-Thiérache**, senere som **Montreuil-sous-Laon**, i departementet Aisne
Mester Olof

***Mester Olof*** (svensk: *Mäster Olof*) er et svensk skuespill i fem akter av August Strindberg, utgitt 1872. Hovedperson er Olaus Petri, som også kalles Mester Olof. Strindberg påbegynte stykket i 1872, men etter å ha fått den (først i en omfattende prosaversjon, siden en forkortet versjon) refusert omarbeidet han den til et versedrama, som ble ferdig i 1876. Året etter la han til et etterspill, og hans engasjement for dramaet synes å ha vært uvanlig sterkt. Til tross for dette fikk *Mester Olof* urpremiere først i 1881, men gjorde da suksess.

Et distinkt trekk er den dype persontegningen, som stod i direkte motsetning til datidensidealistiske normer. Selv om Strindberg på dette området var influert av Shakespeare innebar den psykologiske realismen, dens kompleksitet og karakterene viser noe nytt – ikke bara for Strindberg, uten for svensk dramatikk overhode.

Skuespillet hadde premiere på Nya teatern i Stockholm, den 30. desember 1881, klokken 19.00-23.30. Rollen som Mester Olof ble spilt av William Engelbrecht.

## Handling
Skuespillet handler om reformatoren Olaus Petri, hvordan han utfordrer de katolske biskopene, hvordan han blir Gustav Vasas predikant, og hvordan han seinere begynner åkonspirere mot kongen. Seinere ber han unnskylding og redder dermed sitt eget liv. Sluttreplikken i prosautgaven er utropet fra den dødsdømte Gert Boktrykker til Mester Olof, det bevingede ordet «Overløper!»

## Persongalleri
*Mester Olof (Olaus Petri)
*GertBoktrykker
*Gustav Eriksson Vasa
*Hans Brask i Linköping
*Måns Sommar i Strängnäs
*Lars Siggeson, riksmarsk (militær overbefal)
*Laurentius Andreae
*Laurentius Petri
*Hans Vindrank, skipper. Se Kruttkonspirasjonen 1536
*Smålänning
*Tysk
*Dansk
*Mårten (svartbror) I originalutgaven finnes det en klamme rundt både Mårten og Nils som det står «svartbrødre.» bak
*Nils (svartbror)
*Vertshusvert
*Nattmann
*Scholaris 1
*Scholaris 2
*Kirkevokteren
*Betjenten
*Arbeidsfogden
*Borgeren
*Fru Kristina, Olofs mor
*Adelsmann 
*Kristina, Gerts datter
*Skjøgen
*Borgerkvinnen
*Kirkevokterens hustru
*Bipersoner.

«Mäster Olof» har også vært brukt i daglig tale som ærestittel for Olof Palme.

## Referanser


## Eksterne lenker
* Hele teksten av Mäster Olof hos Projekt Runeberg
* Les hele teksten til første utgaven av Mäster Olof hos Dramawebben
Troy Verges

**Troy Verges** er en amerikansk countrylåtskriver og musikkprodusent. 

Verges utdannet seg ved School of Music Business ved Belmont University. Han oppnådde suksess med sangen «Love Is A Sweet Thing», som Faith Hill sang på sitt suksessalbum *[[Breathe (Faith Hill-album)|Breathe]]*.

I 2002 vant han BMI Country Songwriter of the Year. Samme år vant han Songwriter of the Year, delt ut av Nashville Songwriters Association International. 

Verges har blant annet skrevet sanger for Faith Hill, Taylor Swift, Martina McBride, Carrie Underwood og Tim McGraw.

Han ble nominert til Oscar for beste sang for «Coming Home» fra filmen *[[Country Strong]]* (2010), som han skrev sammen med Bob DiPiero, Hillary Lindsey og Tom Douglas.

## Eksterne lenker
* 
* 
*
Bygdeskomakerne

***Bygdeskomakerne*** (finsk: *Nummisuutarit*) er en komedie i fem akter av den finske forfatteren Aleksis Kivi, skrevet i 1864.

Aleksis Kivi fikk Statsprisen for denne komedien. Stykket ble oppført på Det norske teatret i 1930.

## Referanser
Alexandre Desplat

**Alexandre Desplat** (født 23. august 1961) er en fransk filmkomponist. Desplat har blitt nominert til Oscar for beste originalmusikk fire ganger, for filmene *[[The Queen]]* (2006), *[[Den fantastiske historien om Benjamin Button]]* (2008), *[[Den fantastiske Mikkel Rev]]* (2009), og *[[Kongens tale]]* (2010). Han har vunnet en Golden Globe for musikken til *[[Kjærlighetens slør]]* (2006). Desplat komponerte også musikken i *[[The Shape of Water]]* (2017).

Desplat begynte å spille piano som femåring, og behersker i tillegg trompet og fløyte. Han studerte under Claude Ballif og Iannis Xenakis i Frankrike, og Jack Hayes i USA. 

Han har komponert for over 100 filmer både i Frankrike og i Hollywood, siden debuten med *Ki lo sa?* (1985). I tillegg til filmmusikk, har han også skrevet sanger som er brukt i filmene hans. Han har også komponert musikk for Comédie-Française.

I 2011 vant Desplat en BAFTA for musikken til *[[Kongens tale]]* (2010).
## Referanser


## Eksterne lenker
* 
* 
*
Smaalenenes amt

**Smaalenenes amt** var en administrativ enhet (amt) i Norge 1671–1918. Seteby for amtmannen var Moss, og det var underamt av Akershus stiftamt. Smaalenenes amt endret navn til Østfold fylke 1. januar 1919.

## Historikk
Etter innføringen av eneveldet i Danmark-Norge 1660 ble den gamle lensordningen avviklet og betegnelsene amt (underamt) og stiftamt (hovedamt) innført i takt med nye embetsutnevnelser i perioden 1662–71.  *[[Smaalenene|De smaa lene]]* øst for Oslofjorden ble fra 1671 til omkring år 1700 samlet under samme amtmann, underlagt Akershus stiftamt. Til avløsning for de seks smålenene, ble det etterhvert opprettet tre fogderier i amtet, tildels med store endringer i forhold til de tidligere smålen.

## Geografisk utbredelse
Etter samlingen til ett amt var det bare èn ytre endring av amtet, nemlig i 1768, da Heggen og Frøland ble overført fra Akershus amt til Smaalenene.

I år 1900 hadde amtet et areal på 4.143,82&nbsp;km² og et hjemmehørende folketall på 136.886, hvilket gav en befolkningstetthet på 35,37. Det var således det nest minste *landamtet*, bare Jarlsberg og Larviks amt var mindre av disse, mens begge *byamtene*, Kristiania og Bergen amter var betydelig mindre i areal.

Smaalenenes amt grenset i syd og øst til Sverige og i nord til Akershus amt. Over Christianiafjorden i vest grenset det til Jarlsberg grevskap og Laurvig grevskap, senere Jarlsberg og Larvik amt.

## Navn og skrivemåte
Ved opprettelsen ble amtet benevnt *Fredrikstads Amt med Smaalenene* (ev. *Fredrikstad og Smaalenenes Amt*), eller bare *Fredrikstads Amt*. Smaalenene var en avledning av De smaa lene under Akershus, og mot slutten av 1600-tallet ble den rådende amtbetegnelsen *Smaalenenes Amt*. I Pontoppidans kart av 1785 og Matrikkelen av 1838 var skrivemåten *Smaalehnenes Amt*.

Gotisk: \mathfrak{Smaalehnenes}~ \mathfrak{}~ \mathfrak{Amt}~.

Ved overgangen til fylker i 1919 var den offisielle skrivemåten *Smålenenes amt*, etter at 1917-reformen innførte å for aa og 1907-reformen innførte liten forbokstav på substantiv *(Amt -> amt)*.

Fra 1. januar 1919 fikk Smålenenes amt navnet Østfold fylke.

## [[Smaalenene|De smaa lene]] i 1664
* Idd og Marker len
* Tune, Veme, Åbygge og Hvaler len
* Onsø len
* Moss og Verne kloster len
* Rakkestad og Mossedal len

## Fogderi i 1701

* Idd og Marker
* Moss, Onsø, Tune og Vembe
* Rakkestad, Heggen og Frøland

## Fogderi i 1890

* Rakkestad
* Idde og Marker
* Moss

## Amtmenn

## Referanser


## Kilder
* Futemanntalet 1664–1666
* Manntallet 1701
* Norwegian Counties
Montreuil (Seine-Saint-Denis)

**Montreuil** (noen ganger uoffisielt kalt **Montreuil-sous-Bois**) er en kommune i departementet Seine-Saint-Denis i regionen Île-de-France, og er en av de østlige forstedene til Paris. Kommunen ligger 6,6&nbsp;km fra sentrum av Paris. Den er den tredje mest folkerike forstadsområdet til Paris (etter Boulogne-Billancourt og Argenteuil). Montreuil ligger nær parken Bois de Vincennes.

## Navn
Navnet Montreuil ble registrert for første gang i et kongelig edikt av 722 som *Monasteriolum*, som betyr «lille kloster» i middelalderlatin. Bosetningen Montreuil startet med en gruppe hus bygget rundt dette lille klosteret.

## Historie
Den 1. januar 1860, ble byen Paris forstørret ved annektering av nabokommunene. I den forbindelse, ble kommunen Charonne oppløst og delt mellom byen Paris, Montreuil og Bagnolet. Montreuil fikk en liten del av territoriet til Charonne.

## Befolkningsutvikling
***Antall innbyggere i kommunen Montreuil***

## Referanser


## Eksterne lenker
* 
* Kommunedata INSEE
Michael Creagh

**Michael Creagh** er en nordirsk filmregissør. Creagh ble nominert til en Oscar for beste kortfilm for sin debutfilm «The Crush» (2009).

Creagh jobbet i reklamebransjen, og finansierte kortfilmen sin selv. Filmen, som handler om en gutt som er forelsket i læreren sin og har Creaghs sønn i hovedrollen, vant prisen for beste kortfilm under Foyle Film Festival, før den ble vurdert som Oscar-kandidat.

## Eksterne lenker
*
Abdera (Spania)

:*For den greske oldtidsbyen, se [[Abdera]]*

**Abdera** (gresk: τὰ Ἄβδηρα, Strabon; Ἄβδαρα, Klaudios Ptolemaios; τὸ Ἄβδηρον, Stefan fra Bysants) var en havnebyen i antikken på østkysten av Iberia (dagens Spania), mellom Malaka (i dag Málaga) og Kartago Nova (i dag Cartagena, i et distrikt som var bosatt av den iberiske stammen bastulerne (latin: *bastuli*).

Den ble grunnlagt av kartagere som en handelsstasjon, og etter en periode med nedgang kom den inn under romerne og ble en av de viktigste byene i den romerske provinsen Hispania Baetica. Den var lokalisert på en høyde over dagens spanske by Adra.

Av de mynter som er avdekket har de eldste den fønikiske inskripsjonen *abdrt* og en avbildning av hodet til guden Melqart og en tunfisk. Senere romerske mynter under keiser Tiberius (som synes å ha gjort stedet til en *[[colonia]]*), har en avbildning av byens hovedtempel med to reiste tunfisker i form av søyler.

## Referanser


## Eksterne lenker
* Smith, William, red. (1854): «Abdera» i: *Dictionary of Greek and Roman Geography* **1**. London: John Murray. s. 2.
Atticus Ross

**Atticus Matthew Cowper Ross** (født 16. januar 1968) er en britisk musiker, komponist og musikkprodusent.

På begynnelsen av 90-tallet opptrådte Ross sammen med Bomb the Bass som synthprogrammerer. Han jobbet sammen med flere musikere, før han dannet gruppen 12 Rounds sammen med Claudia Sarne og Adam Holden. De utga to album i 1996 og 1998. Et tredje album, produsert av Trent Reznor, ble aldri ferdig før bandet ble oppløst.

Ross flyttet til USA i 2000, og begynte å programmere for Nine Inch Nails og Reznor.

I 2010 dannet Ross, Reznor og Mariqueen Maandig bandet How to Destroy Angels.

## Musikk for TV og film
I 2004 lagde Ross musikken til den amerikanske nyinnspillingen av TV-serien *[[Touching Evil]]*. Han sto for musikken til Allen Hughes sitt bidrag til *[[New York, I Love You]]* (2009), og musikken til Allen og Albert Hughes sin *[[The Book of Eli]]* (2010). Sammen med Reznor sto han for filmmusikken til *[[The Social Network]]* (2010), en jobb de fikk en Golden Globe og en Oscar for beste originalmusikk for.

## Referanser


## Eksterne lenker
* 
*
Ebba Hedqvist

**Ebba Hedqvist** (født 1909 i Piteå, død 2001) var en svensk kunstner og skulptør.

Ebba Hedqvist studerte på 1940-tallet i Roma og Paris og debuterte i 1943. Hun har hatt mange kollektivutstillinger i Stockholm og finnes representert på Nasjonalmuséet i Stockholm med en skulptur i terrakotta, *Flickhuvud* fra 1950. Mest kjent for den svenske allmennheten er hennes skulpturer i offentlige parker og områder, blant annet i Stockholm, for eksempel hennes skulptur *Fiskfossil* fra 1985 i rustfritt stål som står i vannet mellom Smedsudden og Smedsuddsbadet, og *Före entrén* i bronse i Ekholmens sentrum i Linköping.

## Referanser


## Kilder
* Om Ebba Hedqvist hos MKB fastighet
Luke Matheny

**Luke Matheny** er en amerikansk filmregissør, manusforfatter og skuespiller. Matheny vant Oscar for beste kortfilm for *God of Love* (2010).

Matheny er utdannet journalist fra Northwestern University. Han jobbet som journalist og redaktør før han begynte med film. I 2003 kom hans første film, *A Place in France*. Kortfilmen *Earano* kom i 2009, før *God of Love* kom i 2010. 

Han er lærer i skriving for film og regi ved School of Cinema and Performing Arts i Brooklyn i New York City.

## Referanser


## Eksterne lenker
*
Ekte salamandere

Se tekst

**Ekte salamandere** er en familie av salamandere som omfatter de fleste vanlige salamandere, herunder de to norske artene, storsalamander og småsalamander. 

Familien omfatter femten slekter og over 70 arter:

* *Calotriton*
* *Chioglossa*
* *Cynops*
* *Echinotriton*
* *Euproctus*
* *Lissotriton*
* *Lyciasalamandra*
* *Mertensiella*
* *Mesotriton*
* *Neurergus*
* *Notophthalmus*
* *Ommatotriton*
* *Pachytriton*
* *Paramesotriton*
* *Pleurodeles*
* *Salamandra*
* *Salamandrina*
* *Taricha*
* *Triturus*
* *Tylototriton*

## Underfamilier
Salamanderene deles i tre underfamilier: Salamandrinae, Salamandrininae og vannsalamandere. Begge de norske artene tilhører sistnevnte underfamilie.

## Referanser


## Eksterne lenker
*
Jiří Růžek

**Jiří Růžek**  (født 29. august 1967 i Litoměřice, Tsjekkoslovakia) er en tsjekkisk glamour- og aktfotograf. 

## Biografi
Han startet med å ta bilder i 1995. I 2004 flyttet han fra hjembygda til Praha, Tsjekkia, der han lever og jobber nå. Han lever med arkitekt og fotograf Ludmila Foblová. 

Jobben hans er mest kjent for svart/hvite aktbilder. Siden 2006 har bildene hans blitt publisert i diverse aviser og internettmedier. I 2004–2005 fotograferte han kroppsmalingserier i samarbeid med den kroatiske artisten Tea Hatadi. Han lager også 3D-bilder. I juli 2009 vant hans bilde *České středohoří* hovedprisen i Reflex-magasinet som beste akt.

## Utmerkelser
**Akty X 2009** – førstepremie (Reflexmagasinet: beste aktbilde).

## Bibliografi
* *Transit* (2009, Euphoria Factory, Japan) ISBN 978-4-06-379405-2
* *Nude Photography* (2010, Loft Publications, Spania/Frechmann GmbH., Tyskland) ISBN 978-84-92731-00-8
* *Dame tus ojos* (2011, Random House, Spania) ISBN 978-84-253-4574-6
* *Fetish Fantasies* (2011, Feierabend Unique Books, Tyskland) ISBN 978-3-939998-77-8
* *Pussymania* (2011, Edition Skylight, Sveits) ISBN 978-3-03766-622-7

## Galleri

File:Jiriruzek net 2010 Sovetskoe Igristoe.jpg|Jiří Růžek: *Sovetskoe Igristoe*, 2010
File:Jiriruzek net 2010 Knihomol Bookworm.jpg|Jiří Růžek: *Bookworm*, 2010
File:Jiriruzek net 2007 17.jpg|Jiří Růžek: *Network*, 2007
File:Jiriruzek net 2006 Ceske Stredohori.jpg|Jiří Růžek: *České Středohoří*, 2006, *Akty X 2009* – første premie
File:Nude woman by Jiří Růžek 2009 30.jpg|Jiří Růžek: *Isis*, 2009
File:Jiriruzek net 2004 31.jpg|Jiří Růžek: *Portrait*, 2004
File:Topless woman by Jiří Růžek 2007 11.jpg|Jiří Růžek: *Emma*, 2007
File:Nude woman with bodypainting by Jiří Růžek 2005 22.jpg|Jiří Růžek: *Bodypainting*, 2005


## Referanser


## Eksterne lenker
*
Kjempesalamandere

* *Cryptobranchus*
* *Andrias*

**Kjempesalamandere** er en familie av salamandere med to slekter, og tre nåværende arter. De er hjemmehørende i Asia og Nord-Amerika. En fossil art, ''Andrias scheuchzeri er kjent fra Europa.

De er store dyr. De største artene er de største blant salamanderne og også de største av amfibiene i det hele tatt. De er helt vannlevende. Som voksne mangler de gjeller, og ånder gjennom porer i huden. De har ytre befruktning.

## Eksterne lenker
*
Ivan Goldschmidt

**Ivan Goldschmidt** (født 29. desember 1958) er en belgisk filmregissør, filmprodusent, filmklipper og teaterinstruktør.

Goldschmidt utdannet seg som regissør ved Institut Supérieur des Arts du Spectacle i Brussel, der han ble uteksaminert i 1984. Han har siden jobbet for det meste med reklamefilm og teaterproduksjon. 

I 1998 regisserte han kortfilmen *Ketchup*, som vant flere priser. 

I 2004 regisserte Goldschmidt TV-serien *François le célibataire et ses amis formidables* for franske Canal+.

Goldschmodt ble nominert til Oscar for beste kortfilm for *Na wewe* (2010).

## Eksterne lenker
*
Ian Barnes

**Ian Barnes** er en britisk regissør. Barnes har jobbet som regissør på britiske TV-dramaer som *Holby City*, *Casualty* og *Wild at Heart*.

Barnes regisserte kortfilmen *Swing* i 2002, og kortfilmen *Wish 143* i 2010. For sistnevnte ble han nominert til en Oscar for beste kortfilm.

## Eksterne lenker
*
Hardanger og Voss fogderi

**Hardanger og Voss fogderi** var et fogderi i Søndre Bergenhus amt som i hovedtrekk omfattet Hardanger og Voss. Fogderiet ble opprettet i 1857. Før det hørte Voss til Nordhordland og Voss fogderi, og Hardanger til Søndhordland og Hardanger fogderi.

Det grenset til Nordhordland fogderi og Søndhordland fogderi i vest, til Sogn fogderi i nord, til Ryfylke fogderi i sør, og til Hallingdalen fogderi og Øvre Telemarken fogderi i øst.

Fogderiet omfattet herredene Ullensvang, Ulvik, Vikør, Røldal og Voss. Jondal herred ble skilt ut fra Strandebarm herred og  Søndhordland fogderi i 1864. Vossestrand herred ble skilt ut fra Voss i 1868. Evanger herred ble skilt ut fra Voss i 1885. Eidfjord og Granvin herreder ble skilt ut fra Ulvik i 1891.

I 2011 tilsvarer det kommunene Odda, Ullensvang, Ulvik, Granvin, Eidfjord, Kvam, Jondal og Voss, med unntak av at øvre Bergsdalen og øvre Eksingedalen i tidligere Evanger herred nå ligger i Vaksdal kommune (se Nordhordland fogderi), og at bygdene *Innstranda*, *Strandebarm*, *Omastrand* og *Mundheim* i nåværende Kvam kommune, og *Kysnesstranda* i nåværende Jondal kommune, hørte til Strandebarm herred og Søndhordland fogderi.
Schreiner

**Schreiner** er et familienavn av tysk opprinnelse.

Blant annet bærer følgende personer dette efternavnet:
* Camilla Schreiner (* 1965), dr. scient. og forsker
* Christian Ludvig Schreiner (* 1948, Trondheim), en norsk musiker og bassist
* Dag Schreiner (* 1953), en skuespiller, komiker, regissør og medprodusent fra Stavanger
* Emil Theodor Schreiner (1831, Christiania – 1910), en norsk klassisk filolog og pedagog
* Fredrik Elster Schreiner (1905 – 1988), en norsk offentlig tjenestemann
* Jan Schreiner Levy (* 1943, Halden), en norsk journalist
* Johan Henrik Schreiner (* 1933), professor emeritus ved Universitetet i Oslo
* Knut Schreiner, også kjent som «Euroboy» (* 1974), en norsk musiker
* Kristian Emil Schreiner (* 1874, Kristiania – 1957), en norsk anatom
* *[[Per Schreiner]]*
** Per Schreiner (1932 – 2005), en norsk sosialøkonom og embetsmann
** Per H. Vindenes Schreiner (* 1965), en norsk dramatiker
* William Philip Schreiner (1857, Wittebergen, Eastern Cape – 1919, London), statsminister
Tourcoing

**Tourcoing** (nederlandsk : *Toerkonje*, pikardisk: *Tourtchuin*) er en by og en kommune i departementet Nord i Frankrike. Tourcoing ligger nær byene Lille og Roubaix. Byene danner et sammenhengende byområde, som også strekker seg over grensa til Belgia.

## Historie
Byen var åsted for en betydelig seier for Frankrike under de franske revolusjonskrigene. Marskalk Charles Pichegru og hans generaler Joseph Souham og Jean Moreau beseiret en kombinert styrke av britiske og østerrikske tropper i slaget ved Tourcoing den 18. mai 1794).

Byen er også kjent for den enestående økonomiske veksten den opplevde under den industrielle revolusjon på 1800-tallet, på grunn av byens tekstilindustri.

## Befolkningsutvikling
***Antall innbyggere i kommunen Tourcoing***

## Viktigste severdigheter
* St. Christophers kirke (14- 1500-tallet), er ansett som en av de vakreste neo-gotiske byggverkene i Nord. Den er bygget i stein og tegl, og har et 80&nbsp;meter høyt klokketårn med over 80 klokker.
* *Hospice de Havre*, grunnlagt i 1260. Klosteret og kapellet er fra 1600-tallet.
* *Hôtel de ville * (1885), i Napoleon III-stil.
* *Jardin botanique de Tourcoing*, en botanisk hage og arboretum.

## Transport
Jernbanestasjonen Gare de Tourcoing har direkte forbindelser til Lille og Paris (høyhastighetstog/TGV), Kortrijk, Ostende, Gent og Antwerpen.

## Vennskapsbyer
*  Berlin, Tyskland
*  Biella, Italia
*  Bottrop, Tyskland
*  Guimarães, Portugal
*  Jastrzębie-Zdrój, Polen
*  Mouscron, Belgia
*  Mühlhausen, Tyskland
*  Rochdale, Storbritannia
*  Veszprém, Ungarn

## Referanser


## Eksterne lenker
* 
* Kommunedata INSEE
Mette Fismen

**Mette Fismen Bråtømyr** (født 16. april 1976 i Bergen) er en norsk tidligere fotballspiller, som spilte for Sandviken og Røa. 

Fismen bemerket seg først i Sandviken den 9. juli 1995, da hun scoret sitt første mål for klubben borte mot Donn. Fismen scoret to mål til den sesongen, og spilte nok kamper til å bli norgesmester med Sandviken. Hun scoret også tre mål i serien i 1996 i tillegg til to mål i kvartfinalen, og hun ble tatt ut på K20-landslaget. Hun fikk imidlertid bare spille fire kamper som innbytter.

Deretter fulgte tre relativt dårlige sesonger for Fismen og Sandviken, og etter at laget rykket ned, byttet Fismen til Røa. Fismen spilte i Røa i tre sesonger, og ble nest mest scorende spiller i sin første sesong for klubben. Fismen spilte en avgjørende rolle i Røas opprykk til Toppserien. Etter to sesonger i Toppserien for Røa, der hun bidro til at laget la grunnlaget for sin storhetstid, la Fismen opp. I siste sesong for Røa spilte Fismen samtlige kamper bortsett fra Røas første cuprunde.

## Meritter
**Med Sandviken**
* Cupgull 1995

## Referanser

Profil på Alt om fotball
Profil på N3 Sport - bare 1997 og utover
Gynnidomorpha

***Gynnidomorpha*** er en delgruppe av viklere (Tortricidae) som hører til slektsgruppen praktviklere (Cochylini) i underfamilien Tortricinae. Det er beskrevet 13 arter på verdensbasis, tre av dem er funnet i Norge.

## Utseende
Små til middelsstore (de norske artene med vingespenn 9-15 millimeter), mer eller mindre brunlige viklere.

## Levevis
Disse artene lever gjerne på planter som vokser ved eller i vann. Ingen av de norske artene er vanlige, og to av de tre artene som er registrert i Norge er regnet som truede.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** Underfamilien Tortricinae
******* Stammen praktviklere, Cochylini
******** Slekten *Gynnidomorpha* Turner, 1916  – tre arter i Norge
********* fjærepraktvikler, *[[Gynnidomorpha vectisana]]* (Humphreys & Westwood, 1845)
********* vassgropraktvikler, *[[Gynnidomorpha alismana]]* (Ragonot, 1883)
********* myrkleggpraktvikler, *[[Gynnidomorpha minimana]]* (Caradja, 1916)
******** Arter som ikke er funnet i Norge, i alfabetisk rekkefølge:
********* *[[Gynnidomorpha attenuata]]* (Razowski, 1984)
********* *[[Gynnidomorpha datetis]]* (Diakonoff, 1984)
********* *[[Gynnidomorpha definita]]* (Meyrick, 1928)
********* *[[Gynnidomorpha luridana]]* (Gregson, 1870)
********* *[[Gynnidomorpha mesoxutha]]* Turner, 1916
********* *[[Gynnidomorpha permixtana]]* ([Denis & Schiffermuller], 1775)
********* *[[Gynnidomorpha pista]]* (Diakonoff, 1984)
********* *[[Gynnidomorpha romonana]]* (Kearfott, 1908)
********* *[[Gynnidomorpha rubricana]]* (Peyerimhoff, 1877)
********* *[[Gynnidomorpha sphaenophora]]* (Diakonoff, 1941)

## Kilder
* Fauna Europaea Web Service (2004) Fauna Europaea version 1.1, www.faunaeur.org 
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider.

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Gunnar Andreassen

**Gunnar Andreassen** (født 5. januar 1913, død 23. juli 2002) var en norsk fotballspiller og -trener. Han spilte for Fredrikstad FK fra 1933 til 1950, bare avbrutt av andre verdenskrig. Han spilte to ganger for , i 1939 og 1945. Den siste landskampen var Norges første landskamp etter frigjøringen i 1945 (og den første siden 1939, siden det norske landslaget ikke hadde vært aktivt under okkupasjonen). Andreassen var også med i troppen til VM 1938 i Frankrike.

På klubbnivå spilte Brynildsen for Fredrikstad, hvor han ble cupmester i 1935, 1936, 1938 og 1940, og seriemester i 1938, 1939 og 1949. Etter at han la opp som aktiv spiller, var Andreassen aktiv som trener. Han trente Fredrikstad fra 1953 til 1956, og senere Østsiden IL fra 1959 til 1962.

## Referanser


## Eksterne lenker
* 
*  Gunnar Andreassen på eu-football.info
* Gunnar Andreassen på FFKsupporter.net
Agapeta

***Agapeta*** er en slekt av viklere (Tortricidae) som hører til slektsgruppen praktviklere (Cochylini) i underfamilien Tortricinae. Det er bare beskrevet fire arter på verdensbasis, to av dem er funnet i Norge.

## Utseende
Middelsstore til store (de norske artenes vingespenn 15-24 millimeter) viklere, forholdsvis slanke med smale vinger. I alle fall de norske artene er gule med rødbrune tegninger på forvingene.

## Levevis
Disse artene lever gjerne på enger og andre åpne områder, der larvene (i alle fall hos de norske artene) utvikler seg på planter i kurvplantefamilien.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** Underfamilien Tortricinae
******* Stammen praktviklere, Cochylini
******** Slekten *Agapeta* Hübner, 1822  – to arter i Norge
********* vinkelpraktvikler, *[[Agapeta hamana]]* (Linnaeus, 1758)
********* ringpraktvikler, *[[Agapeta zoegana]]* (Linnaeus, 1767)
********* *[[Agapeta angelana]]* (Kennel, 1919) – bare kjent fra Spania
********* *[[Agapeta largana]]* (Rebel, 1906) – Sør- og Mellom-Europa

## Kilder
* Fauna Europaea Web Service (2004) Fauna Europaea version 1.1, www.faunaeur.org 
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider.

## Eksterne lenker
* 
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
USS «Missouri» (SSN-780)

**USS «Missouri»** (SSN-780) er en Virginia-klasse ubåt i den amerikanske marine, satt i tjeneste i 2010. Ubåten er den syvende i klassen og har fått navnet sitt etter delstaten Missouri.

## Referanser
USS «Wayne E. Meyer» (DDG-108)

**USS «Wayne E. Meyer» (DDG-108)** er en amerikansk jager i Arleigh Burke-klassen med hjemmehavn i San Diego i California. Skipet, som er oppkalt etter kontreadmiral Wayne E. Meyer, tilhører Stillehavsflåten i Den amerikanske marinen.

## Eksterne lenker
*
Fineilspitze

Fineilspitze (Italiensk: Punta di Finale) er en topp i Schnalskamm-gruppen i Ötztal-Alpene mellom Nord-Tirol i Østerrike og Syd-Tirol i Italia.

## Eksterne lenker
* 
*  Austrian Alpenverein
*  Alpenverein South Tyrol
Gillets hemlighet

***Gillets hemlighet*** er et skuespill av August Strindberg som hadde premiere 1880. Det er en komedie i fire akter som Strindberg hadde planlagt i flere år før han begynte selve skrivearbeidet. Handlingen går for seg i 1402 og kretser rundt byggingen av Uppsala domkirke. Forfatteren hadde gjort omfattende studier av kirkens historie, og hadde engasjert seg i de diskusjoner som ble ført i anledning av den forestående restaureringen av kirken.

## Eksterne lenker
* Les førsteutgaven av Gillets hemlighet hos Dramawebben

### Kilder
*
Gunn Olander

**Gunn Olga Olander** (født 1955) er leder i YS-forbundet Delta og YS-Kommune. I 2012 ble hun valgt til leder av Kommunalansattes fellesforbund.

## Referanser
Skue Sparebank

**Skue Sparebank** (stiftet 26. november 1842 som *Nes Prestegjelds Sparebank*) er en selvstendig lokal sparebank i Buskerud, som ble til 15. oktober 2013 som et resultat av fusjonen mellom *Nes Prestegjelds Sparebank* (stiftet 1842) og *Hol Sparebank* (stiftet 1905).

Banken har 10 bankkontorer i flere kommuner i Buskerud. Hovedkontoret ligger på Geilo, mens banken har avdelingskontorer i Drammen og i Hallingdalen. I 2021 sysselsatte banken 87 årsverk.

Hønefoss Sparebank ble innfusjonert 3. august 2020, etter at forstanderskapet vedtok fusjonen 19. mai og Finanstilsynet godkjente fusjonen 9. juni.

## Litteratur
*Ola Langslet : *Bank og Bygd i Vekst*, 1962
***Nes Prestegjelds Sparebank 1842-1962*
*Arne Mathismoen: *Bank og bygd i vekst 2*, 1992, ISBN 82-99274-00-1
***Nes Prestegjelds Sparebank 1862 – 1991*

## Referanser


## Eksterne lenker
*
*
Cochylidia

***Cochylidia*** er en slekt av viklere (Tortricidae) som hører til slektsgruppen praktviklere (Cochylini) i underfamilien Tortricinae. Det er kjent åtte arter på verdensbasis, fire av dem er funnet i Norge.

## Utseende
Små til middelsstore (vingespenn for de norske artene 9-17 millimeter), brunlige eller gulaktige viklere. Den er forholdsvis spinkelt bygde med smale forvinger som gjerne er litt tilspisset.

## Levevis
Disse artene er knyttet til planter i kurvplantefamilien som vokser på enger og andre åpne områder. De fleste har larvene på plantenes blomsterkurver, men det også noen som gåt på røttene.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** Underfamilien Tortricinae
******* Stammen praktviklere, Cochylini
******** Slekten *Cochylidia* Obraztsov, 1956  – fire arter i Norge
********* rosa gullrispraktvikler, *[[Cochylidia subroseana]]* (Haworth, 1811)
********* brun malurtpraktvikler, *Cochylidia richteriana* (Fischer von Röslerstamm, 1837)
********* bakkestjernepraktvikler, *[[Cochylidia heydeniana]]* (Herrich-Schäffer, 1851)
********* kystpraktvikler, *[[Cochylidia implicitana]]* (Wocke, 1856) 
******** Arter som ikke er funnet i Norge, i alfabetisk rekkefølge:
********* *[[Cochylidia altivaga]]* Diakonoff, 1976
********* *[[Cochylidia contumescens]]* (Meyrick, 1931)
********* *[[Cochylidia moguntiana]]* (Rssler, 1864)
********* *[[Cochylidia rupicola]]* (Curtis, 1834)

## Kilder
* Fauna Europaea Web Service (2004) Fauna Europaea version 1.1, www.faunaeur.org 
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider.

## Eksterne lenker
* 
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Lykke-Pers reise

__NOTOC__
***Lykke-Pers reise*** (svensk: *Lycko-Pers resa*) er et skuespill av August Strindberg fra 1882. Stykket ble skrevet på bestilling fra Ludvig Josephson ved Dramaten. Den er Strindbergs første sagaspill og er i form et såkalt vandringsdrama. Inspirasjonen til oppbyggingen fant Strindberg trolig i Henrik Ibsens drama Peer Gynt.

## Norske utgaver (ufullstendig)
*1974 - Lykke-Pers reise : skuespill for barn; oversatt og omarbeidet av Bjørn Endreson
*1987 - Lykke-Pers reise; oversatt av Trond Winje; bearbeidet for radio av Per Verner-Carlsson

## Norske oppsetninger (ufullstendig)
*Oppført av Det norske teatret i 1960
*Oppført av Teatret vårt i Molde sesongen 1973/74
*Oppført av NRK Radioteatret i 1987

## Referanser


## Eksterne lenker
* Les om mottagelsen av stykket og førsteutgaven av Lycko-Pers resa hos Dramawebben
Abel Schrøder

**Abel Schrøder** kan vise til:

* Abel Schrøder d.e. (d. 1602) – en dansk billedskjærer
* Abel Schrøder d.y. (d. 1676) – en dansk billedskjærer og organist
Arne Belinda

**«Arne Belinda»** er en norsk sang med den norske humortrioen Prima Vera, opprinnelig utgitt 1. desember 1978 på musikkalbumet *[[Brakara]]* (RCA Victor PL&nbsp;40029). Sangen ble innspilt 31. juli–3. august 1978 i Roger Arnhoff Studio i Oslo. Jonas Fjeld Band var musikere. *Brakara* ble nylansert på CD i august 2001.

Opprinnelig satte humorgruppa en ny tekst til Erik Byes «Anna Lovinda». Det var meningen at den skulle være med på albumet *[[Prima Vera (album)|Prima Vera]]* (1977), men Bye nektet det. Prima Vera beholdt kompet fra 1977, men omskrev så melodilinjen i 1978, slik at gruppa kunne krediteres som komponist, men ikke mer enn at en kunne gjenkjenne melodien.

Teksten handler om *Kaptein Stunt* og hans «stumme» papegøye: *Arne Belinda*. I den talte innledningen forteller Mathisen at kaptein Stunt ikke ville innse at han måtte leve resten av sitt liv i ensomhet og engasjerte to av sine letteste og nærmeste matroser til å overta papegøyens plass. Kapteinen spør hva Arne Belinda vil ha og matrosene svarer: *«Pølse med lompe»*, hvorpå kapteinen sier: *«Pølse med lompe? Å fy, for en nebbete fugl»*.

Tom Mathisen imiterer Erik Bye som kapteinen, mens Teigen og Falsk er matrosene. I NRK programmet *Det er Norge som er bra!* (sendt 12. januar 1980) var rollene mellom medlemmene det samme da sangen ble fremført. Mathisen sang etter playback. Programmet *Det er Norge som er bra!* ble sendt i sin helhet 6. september 2014 i forbindelse med Komiprisen 2014 hvor Prima Vera ble tildelt Årets hederspris.

I 1948 spilte Jane Wyman tittelrollen som en døvstum pike i filmen *Johnny Belinda*, som kanskje har inspirert til papegøyens navn.

## Andre utgivelser
**[[Best of Ebba]]* &ndash; (utgitt 15. januar 1981)
**[[Absolute Prima Vera]]* &ndash; (utgitt januar 1994)
**[[Prima Vera (a)live]]* &ndash; (konsertfilm utgitt oktober 2001 – et lite utdrag er med i medleyen «Rest of the best». Her står Falsk og Teigen med hver sine fuglebur over hodet og sier «Pølse med lompe».)
**[[Det beste fra Prima Vera]]* &ndash; (utgitt 20. juni 2016)

## Referanser
Abel Schrøder d.e.

:*For andre personer med samme navn, se [[Abel Schrøder]].*

**Abel Schrøder den eldre** (født før 1583, død 1602 i Næstved) var en dansk billedskjærer. Han hadde sannsynligvis innvandret fra Nederlandene eller Nordtyskland. Han hadde billedskjærerverksted i Næstved. 

Abel Schrøder den eldre utførte flere arbeider for Christian IV, men en stor del av disse er forsvunnet.

## Verk
* Altertavle i Skt. Peders kirke i Næstved (1583-84, restene av denne er satt inn i Skelby altertavle)
* Kakkelform med fortunarelieff (1585) 
* Korgitter i Skt. Peders kirke i Næstved (ca.1602, ferdigstilt etter hans død av enken Maren Abels og svennene på verkstedet) 
* Arbeid til 500 daler for Christian IV til Sparepenge ved Frederiksborg slott (forsvunnet) 
* Ukjente arbeider for kongen som ble satt i et kapell i Roskilde domkirke

Tilskrivninger: 
* Herskapsstoler i Kongsted kirke (1586) 
* Altertavle i Magleby kirke på Møn (1598) 
* Prekestolene i Fodby kirke og Skt. Mortens kirke i Næstved (1602) 
* 15 panelfriser på Lystrup (1580-årene)

## Kilder
* Abel Schrøder den eldre hos Weilbachs kunstnerleksikon
Samantha Who?

***Samantha Who?*** er en amerikansk komiserie som gikk på ABC fra 2007 til 2009.  

I Norge ble den sendt på TV 2. 

## Handling
Seriens hovedperson, Samantha Newly (spilt av Christina Applegate), er en 30 år gammel daglig leder i et eiendomsutviklingsbyrå. Hun har hukommelsestap etter en bilulykke. Etter at hun våkner opp fra koma finner hun i løpet av serien ut at hun har vært både selvopptatt, egoistisk og lite hyggelig før ulykken. Hun bestemmer seg derfor for å bli en bedre datter for sine lettere dysfunksjonable foreldre, Howard (Kevin Dunn) og Regina (Jean Smart). Hun vil også være en bedre venn for sin selvopptatte venn Andrea (Jennifer Esposito), og velmenende venn Dena (Melissa McCarthy). I tillegg forsøker hun å reparere forholdet til sin av-og-på-ex-kjæreste, Todd (Barry Watson). Den som setter serien i et perspektiv, fra "gamle Sam" til "nye Sam" er dørvakten Frank (Tim Russ).

## Rolleliste
* Christina Applegate – Samantha Newly
* Jennifer Esposito – Andrea Belladonna
* Kevin Dunn – Howard Newly
* Melissa McCarthy – Dena
* Tim Russ – Frank
* Barry Watson – Todd Deepler
* Jean Smart – Regina Newly

## Referanser


## Eksterne lenker
*
Mitt skattkammer

:*Artikkelen er om bokverket *Mitt skattkammer* (1956). Se annet sted for bruktbutikken med samme navn i Oslo*

***Mitt skattkammer*** er et barnebokverk i ti bind med oversatte tekster av forfattere fra hele verden. Serien ble utgitt av Teknisk forlag, første gang i 1956. Det kom senere flere nyutgivelser.

Oversettelsene var ved Åke Fen. I redaksjonen var Olaf Coucheron, Gunnar Oxaal, Alf Prøysen, Aimée Sommerfelt, Jo Tenfjord og Dagny Wennesland. Sistnevnte var bibliotekar i Kongsberg.

Hvert bind hadde 175 sider. Bind 1 var for de minste, bind 10 var for de eldste barna. Hvert bind hadde også en tematisk fellesnevner, for eksempel handlet alle historiene i bind 5 *Noahs ark* om dyr.  Bindene hadde blått omslag i begynnelsene, senere ble bokbindet gult. I 1974 kom de med rødt omslag.

Prisen i 1958 var  170 kroner kontant og de resterende 180 kroner på avbetaling. I stedet for å kjøpe alle bindene samtidig kunne man kjøpe bare halvparten (fem bind) til 95 kroner kontant og 100 på avbetaling.

## Verkets ti bind

## Digitale utgaver
*Mitt skattkammer, alle bind tilgjengelig online fra Nasjonalbiblioteket
## Referanser
Søndhordland fogderi

**Søndhordlands fogderi** var et fogderi i Søndre Bergenhus amt, som i hovedtrekk omfattet regionen Sunnhordland. Totalt 3 144&nbsp;km². Det grenset til Nordhordland fogderi i nord, Hardanger og Voss fogderi i øst og Ryfylke fogderi i sør.

Inntil 1857 het fogderiet **Søndhordland og Hardanger fogderi** *(Søndhordlehn og Hardanger Fogderie)* og omfattet da også Hardanger, samt Austevoll, Fuse, Os og Samnanger. I 1857 ble Hardanger overført til nye Hardanger og Voss fogderi, mens herredene Fuse og Os og sognene Austevold og Møkster i Sund herred ble overført til Nordhordland fogderi.

Fra 1857 omfattet Søndhordlands fogderi herredene Stordøen, Finnaas, Fjelberg, Etne, Skaanevik, Tysnæs, Strandebarm og Kvindherred. Fitje herred ble utskilt fra Stordøen i 1860, Sveen herred ble utskilt fra Finnaas i 1861, og Valestrand herred ble utskilt fra Stordøen i 1868.

Fra 1917 benevnt *Sunnhordland fogderi*.

I 2011 tilsvarer det kommunene Bømlo, Etne, Fitjar, Kvinnherad, Stord, Sveio og Tysnes, og deler av kommunene Austevoll (sørøstdelen av øyene *Huftarøy* og *Selbjørn* overført fra Fitjar i 1964), Jondal (bygden *Kysnesstranda* overført fra Strandebarm i 1964), Kvam (bygdene *Innstranda*, *Strandebarm*, *Omastrand* og *Mundheim* overført fra Strandebarm og Varaldsøy i 1964) og Vindafjord (tidligere Ølen kommune innlemmet i 2006).

## Skipreider
Søndhordland fogderi var i skattematrikkelen 1647 inndelt i følgende skipreider:
* Os
* Strandvik
* Strandebarm
* Kvinnherad
* Skånevik
* Etne
* Fjelberg
* Førde
* Føyno
* Våg
* Uggdal
Falseuncaria

***Falseuncaria*** er en delgruppe av viklere (Tortricidae) som hører til slektsgruppen praktviklere (Cochylini) i underfamilien Tortricinae. Det er kjent sju arter på verdensbasis, to av dem er funnet i Norge.

## Utseende
Middelsstore (vingespenn hos de norske artene 12-15 millimeter), grå eller brune viklere med forholdsvis smale vinger.

## Levevis
Disse viklerne har gjerne larver som utvikler seg på blomster eller frøkapsler hos ulike urter. Det ser ut til at samme art kan bruke et spekter av ulike vertsplanter fra forskjellige familier.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** Underfamilien Tortricinae
******* Stammen praktviklere, Cochylini
******** Slekten *Falseuncaria* Obraztsov & Swatschek, 1960  – to arter i Norge
********* smalbåndpraktvikler, *[[Falseuncaria degreyana]]* (McLachlan, 1869)
********* bredbåndpraktvikler, *[[Falseuncaria ruficiliana]]* (Haworth, 1811)
******** Arter som ikke er funnet i Norge, i alfabetisk rekkefølge:
********* *[[Falseuncaria aberdarensis]]* Aarvik, 2010 – nylig beskrevet fra Kenya
********* *[[Falseuncaria brunnescens]]* Bai Guo & Guo, 1996
********* *[[Falseuncaria kaszabi]]* Razowski, 1966
********* *[[Falseuncaria lechriotoma]]* Razowski, 1970
********* *[[Falseuncaria rjaboviana]]* Kuznetzov, 1979

## Kilder
* Fauna Europaea Web Service (2004) Fauna Europaea version 1.1, www.faunaeur.org 
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider.

## Eksterne lenker
* 
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Webfarger (websikker)

## Websikre farger
De 216 fargene som inneholder heksadesimalene 00, 33, 66, 99, CC og FF (som tilsvarer RGB-verdiene 0, 51, 102, 153, 204 og 255) betegnes som websikre.
Webfarger (sortert etter navn)

## Fargenavn
Noen utvalgte farger (X11-webfarger) kan oppgis med fargens engelske navn. Her er de oppstilt alfabetisk:
Kokt ask igjen

**«Kokt ask igjen»** er en coverlåt med den norske humortrioen Prima Vera, opprinnelig utgitt 1. desember 1978 på musikkalbumet *[[Brakara]]* (RCA Victor PL&nbsp;40029). Sangen ble innspilt 31. juli–3. august 1978 i Roger Arnhoff Studio i Oslo. Jonas Fjeld Band var musikere. *Brakara* ble nylansert på CD i august 2001.

Originalen heter «Let's Twist Again» og ble skrevet av Kal Mann og Dave Appell. Den var opprinnelig en hit for Chubby Checker i 1961.

Tom Mathisen imiterer landsfaderen Einar Gerhardsen. I 1970-årene var askavkok populært i Norge.

Kompbandet Jonas Fjeld Rock'n'Rolf Band ga for øvrig ut en versjon av «Let's Twist Again» i 1973.

5. mai 2018 ble underholdningssprogrammet/spørsmålsleken *[[Tidsbonanza]] - 1978* sendt på NRK1. Et av spørsmålene tok for seg askavkok og «Kokt ask igjen» ble spilt i bakgrunnen. Tom Mathisen var en av deltagerne i dette programmet.

## Referanser
High Speed Packet Access

**High Speed Packet Access (HSPA)** er en sammenslåing av High Speed Upload Packet Access (HSUPA) og High Speed Download Packet Access (HSDPA) og er en utvidelse av WCDMA protokollene.
Det har senere kommet en utvidelse av HSPA som kalles *Evolved HSPA* eller HSPA+, denne standarden ble ferdigstilt i 2008 og lanseringen begynte i 2010

HSPA støtter opp til 21 Mbit/s nedlastningshastighet og opp til 5,8 Mbit/s opplastningshastighet sammtidig som den senker svartiden (latency) og øker nedlastningskapasiteten med nesten fem ganger og opplastningskapasisteten med nesten to ganger i forhold til det originale WCDMA-standarden.

HSPA har allerede blitt installert på over 200 nettverk hos 80 telefonopperatører Juni 2010 tall.
Noen nettverk som ennå ikke har HSPA, men kun 3G(WCDMA) kan få HSPA ved å oppgradere programvaren på senderen. 

## Se også
*High Speed Download Packet Access – HSDPA
*High Speed Upload Packet Access – HSUPA
Herr Bengts hustru

***Herr Bengts hustru*** er et skuespill fra 1882 i fem akter av August Strindberg. Det er et historisk drama med handlingen lagt til reformasjonstiden, men mange bedømmere har ansett den historiske dimensjonen å være av underordnet betydning, og heller valgt å se stykket som et innlegg i den samtida debatten om ekteskapet, med Ibsens *[[Et dukkehjem]]* som det viktigste referansepunktet. 

## Referanser


## Kilder
*

## Eksterne lenker
* Les om mottagelsen av Herr Bengts hustru og førsteutgaven hos Dramawebben
Real Federación Española de Fútbol

**Real Federación Española de Fútbol (RFEF)** er Spanias fotballforbund. Forbundet holder til ved anlegget La Ciudad del Fútbol (=fotballbyen) i Las Rozas utenfor Madrid. Forbundet ble først grunnlagt i 1909 som Federación Española de Clubs de Football, før det i 1913 skiftet til det nåværende navnet. Fotballforbundet har selv direkte organisatorisk ansvar for samtlige landslag på herre- og damesiden, inkludert futsal. RFEF har også ansvaret for de tre høyeste seriene Primera División (også  kalt La Liga), Segunda División og Segunda División B på herresiden og de to øverste, Superliga Femenina og Liga Nacional Femenina på kvinnesiden. I tillegg er de også ansvarlig for de to fotballmesterskapene Copa Federación de España (menn) og Copa de la Reina (kvinner). 

Ángel María Villar ble valgt til president i 1988 og satt gjennom åtte perioder helt fram til 2017. Under ham vant Spanias herrelandslag i fotball EM og VM, og også kvinnelandslaget hadde en god sportslig utvikling. I den siste perioden (2016-2020) ble Villar fengslet for å ha vært involvert i flere korrupsjonssaker. I desember 2017 ble han avsatt og midlertidig erstattet av Juan Luis Larrea. Sistnevnte tapte imidlertid valget våren 2018, der Luis Rubiales ble valgt til ny president.

Luis Rubiales ble sittende til høsten 2023 i sin andre periode som president, da han ble suspendert fra rollen etter en episode i etterkant av VM-finalen mellom Spania og England, hvor Spania vant 1-0. Under medaljeseremonien etter kampen klemte Rubiales alle de spanske spillerne, men kysset i tillegg Jennifer Hermoso på munnen etter å ha omfavnet henne og kysset henne på kinnet, noe som skapte en opphetet debatt. Rubiales ble senere utestengt fra all fotballvirksomhet av FIFA i tre år.

Den 10. september 2023 bekreftet det spanske fotballforbundet at Rubiales leverte sin oppsigelse. Pedro Rocha Junco gikk midlertidig inn i rollen som president.

## Presidenter

## Se også
* Spanias herrelandslag i fotball
* Spanias kvinnelandslag i fotball

## Referanser


## Eksterne lenker
* 
*  Spania  på FIFAs hjemmeside
* Spania på UEFAs hjemmeside
Innisfail (Queensland)

**Innisfail** er en by i nordlige delen av Queensland i Australia. Det er det største tettstedet langs Cassowary Coast og er kjent for sukker- og banandyrking i tillegg til å være Australias våteste sted. I mars 2006 ble Innisfail kjent som stedet Syklonen Larry traff land.

## Historie
Før europeisk kolonisering var området bosatt av Mamu-folket.

Den første europeiske innblandingen i området var i 1872 i form av skipbrudne fra skipet «Maria». Det ble organisert et søk etter gjenlevende skipbrudne og for å straffe de lokale aboriginene. I 1879 kom de første sukkerplantasjene, grunnlagt av en ire, som oppkalte stedet etter et alternativ navn for Irland, *Innisfallen*.

## Referanser
Innisfail

**Innisfail** kan vise til:
*Innisfail (Queensland), by i Australia
*Innisfail (Alberta), by i Canada
*Inisfail, et annet navn for Irland
*Innisfil (Ontario), en by i Canada